Роден е като Кръсто Иванов Темелков в 1915 година в костурското българско село Връбник в семейството на Иван и Дона. Завършва четвърто отделение и работи като земеделец във Връбник, а по-късно като марангоз в Тирана. През пролетта на 1937 година започва работа в Шкодра, където е ръководител на местната комунистическа група заедно с Кемал Стафа, Зеф Мала и Васил Шанто. През 1938 година е арестуван от зогисткия режим. Пред съда отрича да принадлежи към комунистическото движение. Осъден е на една година за престъпление срещу държавата на 10 февруари 1939 година. След италианската окупация на Албания, на 7 април 1939 година е освободен с постановление на вицекраля Франческо Якомони.